NSÍ legði frá fyrst bríksl stórt trýst á, har B68 annars hevði vindin undan. Tá B68 endiliga fekk bóltin framá miðvøllin, fekk Esmar Clemetsen fatur á bóltinum og sendi Andri Benjaminsen avstað. Komin fram í brotsteigin skoraði Andri til 1-0, hóast vinkulin var ógvuliga spískur. B68 royndi seg við kvikum snarálopum, og fleiri ferðir var nær við, har Óli Olsen fekk tann størsta kjansin, men inn vildi bólturin ikki. Tá so 33 minuttir vóru leiktir, fekk B68 fríspark úr somu støðu, sum B68 venjarin á sinni skoraði ímóti Slovenia. Andri Benjamsen var settur at skjóta, og hann gjørdi kunstin eftir, og skoraði til 2-1 til B68. B68 fekk eisini onkrar hampiligar kjansir, men einki spurdist kortini burturúr teimum. Hetta spælið helt sær til 7 minuttir vóru eftir, og tá var tað ein einaferð, har B68 verjan ikki megnar at fáa bóltin burtur, og endin var at Sølvi Sigvartsen skoraði til 2-2. B68 leikararnir gjørdu sítt til at koma afturíaftur, men tað gjørdi bara tað, at tað bleiv meiri vandamikið í B68 brotsteiginum, har NSÍ hevði vindin undan. Einar tvær ferðir var líka við, at NSÍ“ stjól” sigurin, men báðu ferðina bjargaði B68 málverjin Nikola Stoisavljevic meistaraliga. Fyrirekingarnar til komandi kappingarár eru í full sving, og í tí sambandi eru vit eru glað at kunngera at 4 leikarir hava longt sáttmálan við 2 árum. Talan er um teir trýggjar lokalu leikarirnar Esmar Clementsen, Dávur M. Hansen og Petur í Túni, og málmannin úr Serbia, Nikola Stoisavljevic. Hjartaliga tillukku tit 4, og alt tað besta komandi kappingarár! Hjartaliga tillukku til okkara 18 ára gamla verjuleikara Aleksandur Ólavsson ‚sum skal við U19 landsliðinum mánadagin. Føroysku U19-meinninir skulu fyrireika seg til EM-undankappingina í november. Jógvan Martin Olsen er venjari hjá U19-landsliðnum. Vit ynskja Aleksandur alt tað besta. Vinarliga Tofta Ítróttarfelag B68